
Parlamentul  României

Camera  Deputaţilor

Comisia pentru industrii si servicii
Bucureşti, 8.05.2012                          Nr.23/63/2012




AVIZ

asupra proiectului de Lege pentru aprobarea Ordonanţei de urgenţă a Guvernului nr.100/2011 privind darea în administrarea Ministerului Agriculturii şi Dezvoltării Rurale – Agenţia Naţională pentru Pescuit şi Acvacultură a unor terenuri aflate în proprietatea publică
 a statului şi în administrarea Ministerului Mediului şi Pădurilor
– Administraţia Naţională „Apele Române”

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru administraţie publică, amenajarea teritoriului şi echilibru ecologic şi Comisiei pentru agricultură, silvicultură, industrie alimentară şi servicii specifice, cu proiectul de Lege pentru aprobarea Ordonanţei de urgenţă a Guvernului nr.100/2011 privind darea în administrarea Ministerului Agriculturii şi Dezvoltării Rurale – Agenţia Naţională pentru Pescuit şi Acvacultură a unor terenuri aflate în proprietatea publică a statului şi în administrarea Ministerului Mediului şi Pădurilor – Administraţia Naţională „Apele Române”, transmis cu adresa nr.P.L.x40 din 10 aprilie 2012, înregistrată sub nr.23/63 din 11 aprilie 2012.


Proiectul de lege are ca obiect de reglementare darea în administrarea Ministerului Agriculturii şi Dezvoltării Rurale – Agenţia Naţională pentru Pescuit şi Acvacultură a unor terenuri aflate în proprietatea publică a statului, respectiv în administrarea Ministerului Mediului şi Pădurilor – Administraţia Naţională „Apele Române”, pentru a permite crearea unei infrastructuri adecvate care să asigure o monitorizare eficientă şi operaţională a capturilor printr-o gestionare durabilă a sectorului pescăresc de pe litoralul Mării Negre, beneficiând de absorbţia fondurilor comunitare acordate prin Programul Operaţional pentru Pescuit.

Proiectul de lege a fost adoptat de Senat în şedinţa din 5 aprilie 2012.


Consiliul Legislativ a avizat favorabil propunerea legislativă cu avizul nr.1182/08.11.2011, cu observaţii şi propuneri care au fost însuşite de iniţiator.


Membrii comisiei au dezbătut proiectul de lege în şedinţa din 8.05.2012. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru aprobarea Ordonanţei de urgenţă a Guvernului nr.100/2011 privind darea în administrarea Ministerului Agriculturii şi Dezvoltării Rurale – Agenţia Naţională pentru Pescuit şi Acvacultură a unor terenuri aflate în proprietatea publică a statului şi în administrarea Ministerului Mediului şi Pădurilor – Administraţia Naţională „Apele Române”, în forma adoptată de Senat.
 
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.

        PREŞEDINTE,

                                                                      Iulian Iancu
Consilier parlamentar,

Dr.Maria Cristina Bălănescu

